השבוע ב"שקוף": כיצד ישפיע שינוי מערכת המשפט על הכיס שלנו ועל צמתים משמעותיים בניהול המדינה? וכיצד ממנים שופטים במדינות אחרות בעולם המערבי?
כיצד ישפיע המהלך של שר המשפטים על כוחם של בנקים ומונופולים - ומכאן גם על הכיס שלנו? לוביסטים בכירים עמם שוחחנו, מי שתפקידם לקשר בין בעלי ההון לשלטון, מספרים כי העברת הכוח לממשלה ולכנסת, במצב הנוכחי ובהיעדר שקיפות, תיתן עוד כוח לתאגידים רבי עוצמה, על חשבוננו. קראו עוד מה אמרו, בכתבה המרתקת של שבי גטניו. שורת מנכ"לי משרדים ובכירים לשעבר בשירות הציבורי חתמו על מכתב שמתנגד לרפורמה המשפטית בצורתה הנוכחית. שוחחנו עם שניים מהם, ושמענו כיצד שינוי היחסים בין הרשות השופטת לשלטון ישפיע על צמתים בניהול המדינה. לקראת שבוע דיונים נוסף בוועדת החוקה על שינוי הוועדה למינוי שופטים, כך שהיא תישלט באופן מוחלט על ידי נציגי הקואליציה, בדקנו כיצד ממנים שופטים במדינות אחרות בעולם המערבי. קראו את הסקירה המקיפה.